[{"text_idx": "#000002", "text": "Hodiau\u0306 apartan atenton ni donas al Olga Tokarczuk kiu ricevis la premion en la kategorio literaturo por 2018, farig\u0302inte tiel la 5-a Nobelpremiito el Pollando. Al s\u0302i kaj s\u0302ia kreado estas dedic\u0302ita felietono de Maciej Jaskot.\nEn la aktualaj\u0302oj ni informas pri la parlamentaj balotoj en Pollando 2019, ni prezentas la alvokojn al Turkio direktitajn de la Eu\u0306ropa Unio kaj la usona prezidento. Ni informas krome, ke la polaj futbalistoj elbatalinte avancon al Eu\u0306ro 2020 surmetis T-c\u0302emizojn kun la E-lingva sloganto \u201eTria avanco\u201d. En la scienca bulteno ni informas pri plasto inventita de usonaj sciencistoj, 14-oble pli firma ol s\u0302talo.\nMuzike akompanas nin \u201eLa perdita generacio\u201d per la fragmento de la kanzono \u201eNe normalas nur kutimas\u201d el la KD \u201eEksplodigos nian domon\u201d eldonita de Vinilkosmo. La akompana interreta foto prezentas polajn piedpilkistojn post la venka dimanc\u0302a matc\u0302o, dank\u2019 al kiu ili avancis al Euro 2020. Atentinda estas la dorsa flanko de ilia T-c\u0302emizo kun la E-lingva slogano \u201eTria avanco\u201d.\nLa ebleco au\u0306skulti kaj legi paralele la aktualaj\u0302ojn en niapag\u0302a rubriko \u201eNovaj\u0302oj\u201d kaj la sciencbultenan temon en la rubriko \u201eSciencaj informoj\u201d praktike kontribuas al altigo de au\u0306dkompreno kaj parolkapablo. Uzu g\u0302in, rekomendu al aliaj ! La elsendo estas au\u0306debla ankau\u0306 en jutubo c\u0302e la kanalo Espero2009: "}]